ปริมาณน้ำฝนปีนี้น้อยกว่าปี 2554 ขอให้ประชาชนติดตามสถานการณ์น้ำอย่างต่อเนื่อง
นายณัฐพล ณัฏฐสมบูรณ์ อธิบดีกรมอุตุนิยมวิทยา  เปิดเผยว่า จากสถานการณ์อุทกภัยรุนแรงในหลายจังหวัดโดยเฉพาะบริเวณพื้นที่ลุ่มน้ำภาคเหนือตอนล่าง ภาคตะวันออกเฉียงเหนือและภาคกลาง ทำให้ประชาชนมีความกังวลว่าจะมีน้ำท่วมหนักเหมือนปี 2554 กรมอุตุนิยมวิทยา ยืนยันว่าสถานการณ์อุทกภัยดังกล่าวมีความแตกต่างกัน โดยวิเคราะห์จากสถิติข้อมูลอุตุนิยมวิทยาพบว่าภาพรวมของการเกิดน้ำท่วมใหญ่ปี 2554 กับปี 2564 มีความแตกต่างกันเปรียบเทียบปริมาณฝนที่ตกระหว่างเดือนมกราคมถึงกันยายนในปี 2554 ปริมาณฝนเกือบทุกภาคสูงกว่าปี 2564 ยกเว้นภาคตะวันออก ส่วนภาพรวมทั้งประเทศปี 2554 มีฝนมากกว่าร้อยละ 20 ขณะที่ เปรียบเทียบพื้นที่และการกระจายของฝนตั้งแต่ช่วงก่อนและเข้าสู่ฤดูฝนในปี 2554 พื้นที่ที่มีฝนตกและตกต่อเนื่อง และเมื่อเปรียบเทียบอิทธิพลจากพายุหมุนเขตร้อนในปีนี้ พบว่าประเทศไทยได้รับอิทธิพลจากทั้งร่องมรสุม มรสุมตะวันตกเฉียงใต้ พายุดีเปรสชันและได้รับอิทธิพลทางอ้อมจากพายุอีก 3 ลูก เป็นต้น ขอให้ประชาชนอย่าตระหนกและติดตามข่าวพยากรณ์อากาศและประกาศแจ้งเตือนจากกรมอุตุนิยมวิทยา หน่วยงานของทางราชการอย่างต่อเนื่อง